**Julia Project**

Projekti JuLIA (Drejtësia, të Drejtat Themelore dhe Inteligjenca Artificiale), projekt kërkimor i BE-së organizon Eventin e Tretë Ndërkombëtar të Trajnimit, që do të mbahet në Universitetin e Coimbra-s në Portugali në datat 16 Maj dhe 17 Maj 2024.

Projekti mbështetet nga Drejtoria e Përgjithshme e Drejtësisë e Komisionit Evropian, krijuar nga një konsorcium i 11 institucioneve evropiane për të punuar për impaktin e inteligjencës artificiale mbi gjykatat dhe të drejtat themelore.

Ky aktivitet i drejtohet gjyqtarëve që kanë përvojë në gjykimin e cështjeve në fushat e mëposhtme: përgjegjësia mjekësore (përgjegjësia e mjekëve, përgjegjësia e spitaleve, private dhe publike), përgjegjësia administrative, përgjegjësia që lidhet me sistemet e Inteligjencës Artificiale apo aplikacionet/pajisjet digjitale, të dhënat mjekësore dhe diskriminimi në fushën e shëndetësisë.

Krahas kësaj janë të mirëpritur të aplikojnë, gjyqtarët që janë të interesuar në zgjidhjen e konflikteve që kanë të bëjnë me ndërlidhjen e drejtësisë, teknologjisë dhe shëndetësisë.

**Ky njoftim është për GJYQTARËT**dhe është i vlefshëm deri në **1 Mars 2024** dhe regjistrimi për aplikim bëhet duke klikuar më poshtë:

[AI and crisis management in the field of health and beyond: the pandemic experience | JuLIA (julia-project.eu)](https://www.julia-project.eu/events/ai-and-crisis-management-field-health-and-beyond-pandemic-experience)

|  |
| --- |
|  |